|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Prvácke pero (*Ján Navrátil*)**  **Obyčajná ceruzka (*Štefan Moravčík*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj  Regionálna výchova a tradičná ľudová kultúra | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Odpísať správne písaný text |
| afektívne | d.2) Vyjadriť pocity vyvolané prečítaným textom  d.3) Rozprávať o šetrení školských pomôcok |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule známy text *(1. úroveň – zapamätanie)* 2. čítať so správnou intonáciou *(2. úroveň – porozumenie)* 3. odlíšiť poéziu od prozaického textu *(2. úroveň – porozumenie)* 4. prečítať v texte nadpis a meno autora *(2. úroveň – porozumenie)* 5. reprodukovať text *(2. úroveň – porozumenie)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. tvoriť vety podľa zadania *(3. úroveň – aplikácia)* 8. vyhľadať informácie priamo uvedené v texte *(2. úroveň – porozumenie)* 9. vyhľadať informácie nepriamo uvedené v texte *(3. úroveň – aplikácia)* 10. odpísať správne písaný text *(1. úroveň – zapamätanie)* 11. vyznačiť v texte slová s dĺžňom *(1. úroveň – zapamätanie)* 12. vyjadriť pocity vyvolané prečítaným textom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička * Šlabikár, strana 65   + oboznámenie s čítankovou časťou šlabikára * Šlabikár, strana 64, báseň *SLOVENČINA*   + čítanie úvodného textu čítanky | 8´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD.    HUPS môže povedať žiakom, že sa už nebudú učiť žiadne nové písmená, ale do konca školského roka budú čítať zaujímavé básne, príbehy, rozprávky a iné texty, preto sa táto časť šlabikára volá *čítanková časť* alebo *čítanka*.  Žiakom povieme, že v čítanke sú na každej strane v hornej lište farebné záložky, ktorými sú označené témy, o ktorých si budú spoločne čítať. Žiaci môžu prečítať všetky záložky s názvami tém. Ako budú s nimi pracovať, im vysvetlíme neskôr, pri konkrétnej práci s textom. Žiaci si samostatne prelistujú čítankovú časť šlabikára. Môžu ukázať text, na ktorý sa už teraz tešia...  Báseň *Slovenčina* je úvodným motivačným textom čítankovej časti šlabikára. Je náročná na čítanie i porozumenie, preto ju so žiakmi čítame spoločne, obsah básne nerozoberáme. HUPS ich upozorní na slovo, ktoré vznikne spojením začiatočných písmen každého riadka (verša) básne. Žiaci slovo prečítajú. Môžu opísať ilustráciu a povedať, ako podľa nich súvisí s básňou. |
| 2. expozičná časť | * Šlabikár, strana 65, báseň *Prvácke pero*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 10´ | HUPS môže povedať žiakom, že v krajine škriatkov existujú perá, ktoré samy píšu. Možno práve o takom pere napísal spisovateľ *Ján Navrátil* báseň, ktorá je v čítanke.  Žiakom báseň prečítame, aby počuli správnu intonáciu a prednes. Upozorníme ich na meno autora básne a nadpis (s nadpisom sa stretli už v nácvičnom období pri motivačných textoch o HUPSOVI). Spýtame sa ich, aký je rozdiel medzi básňou a príbehom (prózou). Potom sa s nimi rozprávame o obsahu básne. V krátkom riadenom rozhovore sa ich pýtame na informácie priamo uvedené v texte: *Prečo je prvácke pero silné? Píše pero z básne samo? Čiu ruku nosí prvácke pero z básne?* Na informácie nepriamo uvedené v texte: *Existuje také pero naozaj? Chcel/-a by si mať pero, ktoré píše samo? Je pero bojazlivé? Prečo sa báseň končí?* |
| 3. fixačná časť | * Šlabikár, strana 65, báseň *Prvácke pero*   + čítanie básne   + riešenie úloh na porozumenie textu      * Didaktická hra *Drep – skok* * Písanie   + odpísanie textu básne   + vyznačenie slov s dĺžňom | 25´ | Po rozhovore o obsahu básne žiaci spoločne čítajú text plynulým tempom. Najskôr prečítajú názov básne a meno autora: *Prvácke pero, napísal Ján Navrátil.* Pri opakovanom čítaní nacvičujeme prednes básne – žiakom čítame báseň po dvoch veršoch, oni čítajú a napodobňujú náš prednes.  Potom žiaci čítajú individuálne. Pochválime ich za snahu o výrazný prednes básne.  Žiaci spoločne riešia úlohy za textom.  **1.** Úloha je zameraná na informáciu priamo uvedenú v texte a čiastočne ju žiaci zodpovedali v rozhovore o básni. Odpovede žiakov sa pravdepodobne zamerajú na silu vo význame pevného písania hrubej čiary. V básni význam *silný* vychádza z personifikácie pera. Pero má ľudské vlastnosti, teda píše samo, nesie detskú ruku, ktorou pohybuje. Silné musí byť pero aj preto, lebo prvák nevie ešte dobre písať a ide mu to ťažko. Žiaci môžu odpovedať rôzne.  **2.** Pero žiaci dokreslia do ilustrácie. Vyfarbiť môžu aj učebnicu a peračník.  Dôvodom zaradenia didaktickej hry je precvičiť si pamäť a identifikovať slová z textu. Žiaci sa postavia vedľa lavíc. Hovoríme slová, ktoré boli alebo neboli v prečítanom texte. Žiaci spravia drep, ak slovo bolo v texte, a vyskočia, ak slovo v texte nebolo.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne odpíšu písaný text básne do zošita. Upozorníme ich na to, že pri odpisovaní básne je dôležité, aby dodržiavali písanie slov do riadkov presne tak, ako je to v básni.  Po odpísaní básne si žiaci svoj napísaný text samostatne skontrolujú. Potom dohodnutou farbičkou podčiarknu slová s dĺžňom. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, či sa im báseň o pere páčila. Spýtame sa ich, aké iné školské pomôcky by mohli pracovať namiesto prvákov.  Pochválime ich za prácu na hodine. |
|  | **2. hodina** |  |  |
| 1. opakovanie | * Precvičovanie techniky čítania   + práca skupín na stanovištiach | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 4 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. Môžeme použiť vety z nácvičného obdobia k ľubovoľnému písmenu.  **Druhá skupina** bude pracovať pri magnetickej tabuli, kde sme napísali dvojice slov, ktoré podobne znejú (rýmujú sa). Žiaci čiarou spoja dvojicu slov. Ak nemáme dostatočne veľkú magnetickú tabuľu, dvojice slov môžeme napísať na kartičky a žiaci ich zoraďujú na zemi alebo na lavici. Môžeme použiť dvojice slov: *silácke – prvácke, ruku – krku, pristane – písanie, hravý – baví, svet – niet, vraví – staví, dom – strom, hrajú – majú, polia – bolia, pesnička – mamička, pole – holé, strniská – zapíska, políčko – zrniečko...*  **Tretia skupina** pracuje v laviciach spolu s učiteľom. Žiaci opakujú čítanie textu básne *Prvácke pero.*    Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 2. expozičná časť | * Šlabikár, strana 65, báseň *Obyčajná ceruzka*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 10´ | HUPS môže povedať žiakom, že veľmi rád píše, ale ešte radšej kreslí. Niekedy kreslí ceruzkou, niekedy farbičkami. Vždy je to veľmi zábavné. Niekedy však jeho ceruzka začne čmárať. HUPS sa spýta žiakov, či vedia, čo to slovo znamená. Prečíta im vysvetlenie slova *čmára* v bubline pri obrázku HUPSA. Potom povie prvákom, že báseň *Obyčajná ceruzka* napísal spisovateľ *Štefan Moravčík*. HUPS sa teší, že ju bude čítať v čítanke spoločne s prvákmi.  Žiakom vzorovo prečítame (prednesieme) báseň. V krátkom riadenom rozhovore sa ich pýtame na informácie priamo uvedené v texte: *Čo robia deti s ceruzkou? Kto si myslí, že ceruzka je najlepšia hračka?*, aj na informácie nepriamo uvedené v texte: *Ako môže ceruzka niečo rúcať, stavať? Ako môže ceruzka meniť svet?* |
| 3. fixačná časť | * Šlabikár, strana 65, báseň *Obyčajná ceruzka*   + čítanie básne   + riešenie úloh na porozumenie textu      * Opakovanie s MMD | 18´ | Po rozhovore o obsahu básne predpokladáme, že žiaci básni porozumeli a budú ju vedieť prečítať so správnou intonáciou. Najskôr prečítajú názov básne a autora: *Obyčajná ceruzka, napísal Štefan Moravčík.* Upozorníme ich, že v básni sú iba dve vety, ktoré sú napísané v niekoľkých riadkoch, hlas znížime iba na konci vety. Predvedieme im ešte raz správnu intonáciu čítania básne. Žiaci ju najskôr spoločne napodobňujú, potom čítajú individuálne. Dbáme na správnu výslovnosť mäkkých slabík a správnu intonáciu čítania básne.  Po nácviku techniky čítania básne spoločne so žiakmi vypracujeme úlohy na porozumenie textu a prácu s textom.  **1.** V obrázku ceruzky sú napísané rôzne podstatné mená. Žiaci uvažujú, ktoré z nich by vedeli nakresliť iba obyčajnou ceruzkou. Predpokladáme, že farbičky, vôňu a teplo označia ako tie, ktoré sa dajú ťažko nakresliť obyčajnou ceruzkou. Žiaci sa pokúsia svoje tvrdenia zdôvodniť.  **2.** Riešenie úlohy súvisí s identifikovaním nepriamo uvedenej informácie. Žiaci musia riešenie vydedukovať z kontextu (*s ceruzkou môžu kresliť všetko podľa vlastnej fantázie, preto sa s ňou najlepšie zabavia – zahrajú*).  **3.** Obrázok žiaci nakreslia samostatne.  **4.** Tento typ úlohy žiaci riešia prvýkrát. Vysvetlíme im, že túto úlohu budú plniť každý deň pri práci s textom v čítanke (čítankovej časti šlabikára). Ich úlohou je najskôr prečítať v hornej časti strany všetky farebné záložky, v ktorých sú napísané témy. (Vždy určujeme témy všetkých textov na jednej strane.) Potom sa ich spýtame, prečo sú obe básne zaradené do témy *Čítanie o škole*. Žiaci odpovedia a vyznačia v bielej plôške záložky krížikom (inou dohodnutou značkou) tému. Žiaci si potichu prečítajú názvy ďalších tém a povedia, do ktorej témy by mohli zaradiť prečítané básne. Svoje návrhy zdôvodnia. Predpokladáme, že vyznačia tému *Čítanie o veciach*.  Žiaci si môžu precvičovať čítanie pomocou *MMD/Zdokonaľovacie obdobie/Skladanie viet.* |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich aktivitu pri riešení úloh. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Štvorfarebné mačiatko (*Krista Bendová*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Prepísať správne tlačený text |
| afektívne | d.2) Vyjadriť pocity vyvolané prečítaným textom  d.3) Rozprávať o príprave aktovky na vyučovanie |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule trojslabičné a štvorslabičné slová *(1. úroveň – zapamätanie)* 2. čítať priamu reč so správnou intonáciou *(2. úroveň – porozumenie)* 3. reprodukovať text podľa osnovy *(2. úroveň – porozumenie)* 4. odlíšiť poéziu od prozaického textu *(2. úroveň – porozumenie)* 5. prečítať v texte nadpis a meno autora *(2. úroveň – porozumenie)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. tvoriť vety podľa zadania *(3. úroveň – aplikácia)* 8. vyhľadať informácie priamo uvedené v texte *(2. úroveň – porozumenie)* 9. vyhľadať informácie nepriamo uvedené v texte *(3. úroveň – aplikácia)* 10. prepísať správne tlačený text *(1. úroveň – zapamätanie)* 11. riešiť krížovku *(1. úroveň – zapamätanie)* 12. vyjadriť pocity vyvolané prečítaným textom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 66, text *Štvorfarebné mačiatko*   + motivácia   + čítanie textu po častiach   + rozhovor o prečítanom texte | 20´ | HUPS môže povedať žiakom, že dávnejšie našiel v knižnici knihu *Na prváckom kolotoči* a v nej bol jeden príbeh o dievčatku a mačiatku, ktorý sa mu veľmi páčil. Teraz si všimol, že práve tento príbeh je v prváckej čítanke. Veľmi sa teší, že si ho spolu s prvákmi prečíta.  Keďže je text dlhší, žiaci ho čítajú po častiach. Po každej časti povedia krátky obsah prečítaného textu, aby si celý dej príbehu zapamätali a vedeli ho prerozprávať. Najskôr prečítajú názov príbehu a meno autora: *Štvorfarebné mačiatko, napísala Krista Bendová.*  Text môžeme rozdeliť na tieto štyri časti: prvá časť sa končí slovami *na desiatu.* Druhá časť sa končí slovami *až zaspalo.* Tretia časť sa končí slovami *prežalostne zamňaukala.* Štvrtá časť sa končí záverom príbehu.  Po prečítaní textu sa HUPS môže spýtať žiakov, ako sa im príbeh páčil, či bol smutný alebo veselý, ktorá časť sa im najviac páčila...  Žiaci prečítajú v bubline pri postavičke HUPSA vysvetlenie významu slova *hrdzavý* a povedia, či v triede je niečo hrdzavej farby (iný príklad, čo môže byť hrdzavej farby). |
| 3. fixačná časť | * Didaktická hra *Kráčajúce slabiky* * Šlabikár, strana 66, text *Štvorfarebné mačiatko*   + čítanie príbehu * Opakovanie s MMD * Písanie   + prepis časti textu | 20´ | Dôvodom zaradenia didaktickej hry je zmena činnosti na hodine a precvičenie delenia slov na slabiky. Žiaci sa postavia vedľa lavice tak, aby mali priestor na kráčanie. Hovoríme troj- a štvorslabičné slová z textu. Žiaci každé slovo zopakujú po slabikách a spravia toľko krokov, koľko je v slove slabík. Zadanie môžeme meniť tak, že povieme vopred smer, ktorým majú kroky robiť (vpred, vzad, vpravo, vľavo, na mieste...). Môžeme použiť slová: *mačiatko, štvorfarebné, priehradkami, zavoňalo, papierové, žemlička, pochytila, napapkalo, prestávka, desiata, vytiahla, prežalostne, zamňaukala, vytiahla, atramentom, kalamára, roztvorila, nesplesnela, povedala...*  Žiaci čítajú text plynulým tempom. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Žiaci si môžu precvičovať čítanie pomocou *MMD/Zdokonaľovacie obdobie/Práca s čítankou (prvý text).*  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci si vyberú ľubovoľné dve vety z príbehu a samostatne ich prepíšu písaným písmom do zošita. Upozorníme ich na to, že pri prepisovaní príbehu nemusia dodržiavať písanie slov do riadkov, ako je v čítanke.  Po prepísaní viet si žiaci svoj napísaný text samostatne skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, či by chceli mať vo svojej triede mačiatko a ako by sa oň starali. Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 66, text *Štvorfarebné mačiatko*   + reprodukcia textu podľa osnovy   + čítanie textu | 15´ | So žiakmi sa môžeme presunúť do zadnej časti triedy (mimo lavíc).  Spoločne prerozprávajú text príbehu *Štvorfarebné mačiatko* podľa otázok (osnovy príbehu), ktoré napíšeme na tabuľu tak, aby žiaci na ne videli:  1. *Aké mačiatko mala Helenka?*  *2. Čo spravilo mačiatko v kuchyni?*  *3. Čo sa stalo cez prestávku v škole?*  *4. Ako sa príbeh skončil?*  Po reprodukcii textu si žiaci môžu sadnúť do lavíc. Prečítajú text príbehu individuálne, vo dvojiciach, v skupinkách... |
| 2. fixačná časť | * Didaktická hra Drep – skok („Klamanie“) * Šlabikár, strana 66, text *Štvorfarebné mačiatko*   + vyhľadanie informácie priamo uvedenej v texte   + vyhľadanie informácie nepriamo uvedenej v texte   + riešenie úloh na porozumenie textu      * Pracovný zošit, strana 50   + riešenie krížovky | 28´ | Dôvodom zaradenia didaktickej hry je zmena činnosti na hodine a precvičenie pamäti a identifikovanie slov z textu. Hru žiaci poznajú z predchádzajúcich hodín. Všetci sa postavia vedľa lavíc. Žiak (učiteľ) hovorí slová, ktoré boli alebo neboli v prečítanom texte. Žiaci spravia drep, ak slovo bolo v texte, a vyskočia, ak slovo v texte nebolo. Vybraný žiak skáče a robí drepy tiež, ale snaží sa pomýliť spolužiakov, preto ich robí zámerne aj s chybami. Žiaci, ktorí vedia jednoznačnú odpoveď, by sa nemali dať oklamať.  Žiakom vysvetlíme, že klamanie je v tejto hre dovolené, je použité zámerne, preto nehovoríme o neslušnom správaní.  HUPS môže povedať žiakom, že sa mu príbeh o mačiatku veľmi páči, ale potrebuje pomoc prvákov, lebo nepozná odpovede na tieto otázky:  *Prečo bolo mačiatko v aktovke? Od čoho sa mačiatko zašpinilo?* (Žiaci vedia odpovedať vyhľadaním informácií priamo uvedených v texte.) *Aká bola pani učiteľka? Prečo povedalo dievčatko, že žemľa má nohy?* (Žiaci vedia odpovedať vyhľadaním informácií nepriamo uvedených v texte.)  Žiaci spoločne vypracujú úlohy na porozumenie textu a prácu s textom.  **1.** Žiaci sa pokúsia podľa kontextu aj podľa ilustrácie vysvetliť, čo je to *kalamár* a na čo sa používa. Slovo im vysvetlíme až vtedy, ak sami nenájdu správnu odpoveď.  **2.** Žiaci porovnajú prostredie svojej triedy s triedou, o ktorej sa píše v texte. Zistia, že v ich triede sa mačiatko nemôže zašpiniť od kalamára. Uvedú, od čoho iného by sa mohlo zašpiniť (od farieb, od fixiek, od tušu, od kávy pani učiteľky, od malinovky vo fľaši...). Informáciu v texte porovnajú so svojím reálnym prostredím.  **3.** Žiakov môžeme rozdeliť na dve skupiny. **Prvá skupina** podčiarkne a spočíta slovo *Elenka.* **Druhá skupina** podčiarkne aspočíta slovo *mačiatko.* Vyhľadanie chýbajúceho slova môžeme zadať ako domácu úlohu (podčiarknu a spočítajú slovo, ktoré vyhľadávala iná skupina).    **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom sa ich spýtame, prečo je príbeh zaradený do témy *Čítanie o škole*. Žiaci odpovedia a vyznačia v bielej plôške záložky krížikom (inou dohodnutou značkou) tému. Žiaci si potichu prečítajú názvy ďalších tém a povedia, do ktorej témy by mohli príbeh zaradiť. Svoje návrhy zdôvodnia. Predpokladáme, že vyznačia tému *Čítanie o prírode*, prípadne aj *Čítanie o rodine*.  HUPS môže povedať žiakom, že po čítaní príbehu o zvieratku budú riešiť krížovku o zvieratkách.  Žiakom vysvetlíme zadanie. Ako pomôcku na riešenie krížovky ich upozorníme na obrázky zvierat, ktoré sú v spodnej časti strany. Pri riešení krížovky žiaci musia listovať a vyhľadávať informácie na predchádzajúcich stranách pracovného zošita. Pracujú samostatne. Krížovku nemusia vyriešiť celú na tejto hodine. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich aktivitu pri reprodukovaní textu. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Futbal v abecede (*František Rojček*)**  **Hodina kreslenia (*Tomáš Janovic*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj  Regionálna výchova a tradičná ľudová kultúra | |
| **Medzipredmetové**  **vzťahy** | Telesná výchova  Výtvarná výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Prepísať správne tlačený text |
| afektívny | d.2) Vyjadriť pocity vyvolané prečítaným textom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, kartičky so slovami, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať so správnou intonáciou *(2. úroveň – porozumenie)* 3. odlíšiť poéziu od prozaického textu *(2. úroveň – porozumenie)* 4. prečítať v texte nadpis a meno autora *(2. úroveň – porozumenie)* 5. reprodukovať text *(2. úroveň – porozumenie)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. tvoriť vety podľa zadania *(3. úroveň – aplikácia)* 8. vyhľadať informácie priamo uvedené v texte *(2. úroveň – porozumenie)* 9. vyhľadať informácie nepriamo uvedené v texte *(3. úroveň – aplikácia)* 10. prepísať správne tlačený text *(1. úroveň – zapamätanie)* 11. vyjadriť pocity vyvolané prečítaným textom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 67, báseň *Futbal v abecede*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 10´ | HUPS môže povedať žiakom, že sa mu snívalo o tom, ako z knižiek v knižnici povyskakovali písmená a začali hrať na zemi futbal. Možno práve o tom napísal spisovateľ *František Rojček* báseň *Futbal v abecede*, ktorá je v čítanke.  Žiakom báseň prečítame, aby počuli správnu intonáciu a prednes. Spýtame sa, či rozumejú všetkým slovám. HUPS im vysvetlí slovo *soptí.* Upozorníme ich na meno autora básne a nadpis. Opäť sa ich spýtame, aký je rozdiel medzi básňou a príbehom (prózou). Potom sa s nimi rozprávame o obsahu básne. V krátkom riadenom rozhovore sa ich pýtame na informácie priamo uvedené v texte: *Ako športujú písmená? Prečo dnes nešportujú?,* ako aj na informácie nepriamo uvedené v texte: *Prečo sa písmeno* ***o*** *urazilo? Čo by chcelo písmeno* ***o****robiť?* |
| 3. fixačná časť | * Šlabikár, strana 67, báseň *Futbal v abecede*   + čítanie básne   + riešenie úloh na porozumenie textu      * Didaktická hra *Hľadaj dvojice*   + vyhľadanie rýmov v básni * Písanie   + prepis tlačeného textu * Opakovanie | 30´ | Po rozhovore o obsahu básne žiaci spoločne čítajú text plynulým tempom. Najskôr prečítajú názov básne a meno autora: *Futbal v abecede, napísal František Rojček.* Pri opakovanom čítaní nacvičujeme prednes básne – žiakom čítame báseň po dvoch veršoch, oni čítajú a napodobňujú náš prednes.  Potom žiaci čítajú individuálne. Pochválime ich za snahu o výrazný prednes básne (kladieme dôraz na správnu intonáciu, tempo, výšku hlasu...).  Žiaci spoločne riešia úlohy za textom.  **1.** Žiaci pozorujú obrázok a HUPSOVI porozprávajú, ako sa dá s písmenami športovať. Môžu navrhnúť aj ďalšie pohybové aktivity. Vhodným doplnením je aj vymýšľanie aktivít s číslami. Oceníme netradičné nápady žiakov.  **2.** Žiaci povedia, ako by sa dalo športovať s písmenom *L*.  Dôvodom zaradenia didaktickej hry je zmena činnosti na hodine a hľadanie dvojíc slov, ktoré sa na seba najviac podobajú (rýmujú sa). Na kartičkách sú napísané slová (použili sme ich na predchádzajúcej hodine pri práci na stanovištiach). Žiaci najskôr prečítajú všetky slová. Potom určíme žiaka, ktorý príde pred tabuľu so slovom napísaným na kartičke. Prečíta ho a povie: *Hľadám slovo do dvojice, ktoré podobne znie ako moje slovo* (napr. *soptí*)*..*. Žiak, ktorý má na kartičke napísané slovo, ktoré sa naň najviac podobá – podobne znie (napr. *lopty*), sa postaví a pred tabuľou vytvoria spolu dvojicu. Všetci žiaci dvojicu slov spoločne prečítajú. Môžeme použiť tieto dvojice slov: *silácke – prvácke, ruku – krku, pristane – písanie, hravý – baví, svet – niet, vraví – staví, dom – strom, hrajú – majú, polia – bolia, pesnička – mamička, pole – holé, strniská – zapíska, políčko – zrniečko, soptí – lopty, do obalu – bez futbalu...*  Po hľadaní dvojíc slov v didaktickej hre žiaci hľadajú rýmy v básni. Upozorníme ich, aby hľadali iba slová na konci riadkov. Podčiarknu nájdené dvojice slov, každú dvojicu inou farbou.    Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne prepíšu prvé dve slohy básne do zošita. Upozorníme ich na to, že pri prepisovaní básne je dôležité, aby dodržiavali písanie slov do riadkov presne tak, ako je to v básni, všímali si, kde sú čiarky, kde sa veta začína a kde sa končí.  Po prepísaní básne si žiaci svoj napísaný text samostatne skontrolujú.  Žiaci si môžu precvičovať čítanie pomocou úloh *MMD/Zdokonaľovacie obdobie.* |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, či sa im báseň páčila.  Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 67, báseň *Hodina kreslenia*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 15´ | HUPS môže povedať žiakom, že veľmi rád kreslí. Veľa sa naučil kresliť s prvákmi, ale chcel by vedieť ešte viac. Tak, ako to napísal v básni *Hodina kreslenia* spisovateľ *Tomáš Janovic*. HUPS sa teší, že ju bude čítať v čítanke spoločne s prvákmi.  Žiakom vzorovo prečítame (prednesieme) báseň. V krátkom riadenom rozhovore sa ich pýtame na informácie priamo uvedené v texte: *Ako postupovali pri kreslení? Čo im chýbalo pri kreslení? Prečo voňal aj dom?,* ako aj na informácie nepriamo uvedené v texte: *Kto kreslil obrázok? Prečo dom nemusel voňať? Prečo vonia výkres?*  HUPS vysvetlí žiakom slovo *fantázia* a môže sa ich spýtať, prečo je v bubline pri jeho obrázku práve toto slovo. |
| 2. fixačná časť | * Šlabikár, strana 67, báseň *Hodina kreslenia*   + čítanie básne   + riešenie úloh na porozumenie textu      * Pracovný zošit, strana 50   + dokončenie riešenia krížovky | 28´ | Po rozhovore o obsahu básne predpokladáme, že žiaci básni porozumeli a budú ju vedieť prečítať so správnou intonáciou. Najskôr prečítajú názov básne a meno autora: *Hodina kreslenia, napísal Tomáš Janovic.* Predvedieme im ešte raz správnu intonáciu čítania básne, žiaci ju najskôr spoločne napodobňujú. Potom čítajú individuálne. Dbáme na správnu výslovnosť mäkkých slabík a správnu intonáciu čítania básne.  Po nácviku techniky čítania básne spoločne so žiakmi vypracujeme úlohy na porozumenie textu a prácu s textom.  **1.** Žiaci nahlas prečítajú zadanie a odpovedia na otázku.  Potom žiakov rozdelíme na dve skupiny.  **Prvá skupina** samostatne kreslí obrázok podľa zadania úlohy č. **1.**  **Druhá skupina** spoločne s učiteľom rieši úlohy **2** a **3**.  Po uplynutí dohodnutého časového úseku sa skupiny vymenia.  Na záver hodiny žiaci pokračujú v riešení krížovky v pracovnom zošite.  Po skončení práce môžu vyfarbiť obrázky živočíchov. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme snahu o správny prednes básne. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Neviditeľný dom (*Ján Uličiansky*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorický | c.1) Prepísať správne tlačený text |
| afektívne | e.2) Vyjadriť pocity vyvolané prečítaným textom  e.3) Rozprávať o pravidlách vzájomnej komunikácie |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, loptička, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať priamu reč so správnou intonáciou *(2. úroveň – porozumenie)* 3. reprodukovať text *(2. úroveň – porozumenie)* 4. prečítať nadpis textu a meno autora *(2. úroveň – porozumenie)* 5. priradiť ďalšie témy k prečítanému textu podľa jeho obsahu *(3. úroveň – aplikácia)* 6. tvoriť vety podľa zadania *(3. úroveň – aplikácia)* 7. napísať pravidlá rozprávania s rodičmi *(3. úroveň – aplikácia)* 8. vyjadriť pocity vyvolané prečítaným textom *(2. úroveň – reagovanie)* 9. rozprávať o pravidlách vzájomnej komunikácie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 68, text *Neviditeľný dom*   + motivácia   + čítanie textu po častiach   + rozhovor o prečítanom texte | 20´ | HUPS môže povedať žiakom, že videl v nedeľu na pieskovisku chlapca a dievča, ktorí tam boli s rodičmi. Boli k sebe veľmi milí a HUPS mal z toho veľkú radosť. Teraz si všimol, že aj v prváckej čítanke je nakreslený chlapec na pieskovisku, ale je tam sám. HUPS je zvedavý, o čom príbeh je a teší sa, že si ho spolu s prvákmi prečíta.  Keďže je text dlhší, žiakom ho rozdelíme na dve časti: prvú časť tvorí prvý odsek textu, druhá časť je zvyšok textu. Po každej časti povedia krátky obsah prečítaného textu, aby si celý dej príbehu zapamätali a vedeli ho prerozprávať. Najskôr prečítajú názov príbehu a meno autora: *Neviditeľný dom, napísal Ján Uličiansky.* Vysvetlíme im čítanie slov s opakovaným písmenom *á* a viet s viacerými výkričníkmi.  Po prečítaní textu sa HUPS môže spýtať žiakov, ako sa im príbeh páčil, či sa aj oni niekedy tak správajú k svojej mamičke. |
| 3. fixačná časť | * Didaktická hra *Povedz vetu* * Písanie   + písanie pravidiel rozprávania s rodičmi | 20´ | Dôvodom zaradenia didaktickej hry je zmena činnosti na hodine a precvičenie tvorenia viet na danú tému: *Pravidlá vzájomnej komunikácie – ako sa mám rozprávať s kamarátmi, so súrodencami, s rodičmi..*. Žiaci si sadnú do kruhu. Ten, ktorý začína, má v ruke malú loptičku. Povie svoje pravidlo a hodí loptičku spolužiakovi/spolužiačke v kruhu. Ten/tá pravidlo zopakuje a vytvorí ďalšie. Žiak, ktorý povedal vetu, hodí loptičku inému spolužiakovi/spolužiačke v kruhu. Hra pokračuje, až kým sa nevystriedajú všetci žiaci alebo neuplynie časový limit určený na hru. Ak je vytvorených veľa viet a žiaci ich už nevedia zopakovať, môžeme určiť nový začiatok hry.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne píšu 2-3 vety o tom, ako sa majú rozprávať s rodičmi. Môžu použiť tie, ktoré tvorili v predchádzajúcej didaktickej hre.  Po napísaní viet si žiaci svoj text samostatne skontrolujú.  Niektorí žiaci môžu svoje vety prečítať spolužiakom. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Žiakov pochválime za prácu na hodine. Opäť môžu povedať niektoré zo svojich pravidiel správnej komunikácie. |
|  | **2. hodina** |  |  |
| 1. expozičná časť | * Šlabikár, strana 68, text *Neviditeľný dom*   + čítanie textu | 15´ | Žiaci čítajú text príbehu individuálne, vo dvojiciach, v skupinkách...  Môžu sa zahrať hru *Čierny Peter.* Každý žiak nahlas prečíta jednu vetu, postupujú tak, ako sedia za sebou. Kto sa „stratí“ pri čítaní viet, je *Čierny Peter*. Spolužiaci mu ukážu, ktorú vetu má prečítať. Na lavicu dostane maňušku HUPSA pomocníka. Pri hre je dôležité, aby každý čítal aspoň dvakrát. Tak dáme šancu každému zažiť pocit úspechu a radosti z čítania.  Dbáme na správnu intonáciu pri čítaní priamej reči.  Žiaci si môžu precvičovať čítanie pomocou *MMD/Zdokonaľovacie obdobie/Texty z čítanky.* |
| 2. fixačná časť | * Šlabikár, strana 68, text *Neviditeľný dom*   + riešenie úloh na porozumenie textu      * Pracovný zošit, strana 50, úloha 2   + vyplnenie doplňovačky | 28´ | HUPS môže povedať žiakom, že sa mu príbeh páči, ale nevie, prečo bol dom zrazu neviditeľný. Prosí prvákov, aby mu to vysvetlili.  Žiaci vypracujú spoločne úlohy na porozumenie textu a prácu s textom.  **1.** Žiaci vysvetlia HUPSOVI, že nevhodné správanie Dominika spôsobilo zmiznutie domu. Porozprávajú o tom, či sa aj im stáva, že im niekto neodpovie, prípadne či aj oni niekomu (mame) neodpovedali. Vysvetlia aj to, či túto situáciu nejakým spôsobom riešili a predovšetkým, ako sa cítili.  HUPSOVI vysvetlia aj to, že v skutočnosti sa dom nemôže stať neviditeľným.  **2.** Žiaci opäť povedia svoje pravidlá, ktoré dodržiavajú pri rozprávaní s rodičmi. Znova zopakujú vety z predchádzajúcej hodiny.  **3.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom sa ich spýtame, prečo je príbeh zaradený do témy *Čítanie o rodine*. Žiaci odpovedia a vyznačia v bielej plôške záložky krížikom (inou dohodnutou značkou) tému. Žiaci si potichu prečítajú názvy ďalších tém a povedia, do ktorej témy by mohli príbeh zaradiť. Svoje návrhy zdôvodnia. Predpokladáme, že vyznačia tému *Čítanie o veciach*.  HUPS môže vysvetliť žiakom, akým spôsobom budú písať slová do doplňovačky, upozorní ich na čísla a šípky na začiatku riadkov alebo stĺpcov. Vysvetlí im, že v doplňovačke nie je skrytá žiadna tajnička. Potom spoločne vyplnia doplňovačku. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich aktivitu pri tvorení pravidiel správneho rozprávania s rodičmi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Jogurtovo-jahodová zmrzlina**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj  Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorický | c.1) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o príprave rodinnej oslavy |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, slová na kartičkách, pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať nesúvislý text *(1. úroveň – zapamätanie)* 2. reprodukovať pracovný postup *(2. úroveň – porozumenie)* 3. zostaviť obrázkovú osnovu *(2. úroveň – porozumenie)* 4. priradiť ďalšie témy k prečítanému textu podľa jeho obsahu *(3. úroveň – aplikácia)* 5. tvoriť vety podľa zadania *(3. úroveň – aplikácia)* 6. napísať pozvánku na rodinnú oslavu *(3. úroveň – aplikácia)* 7. vyjadriť pocity vyvolané prečítaným textom *(2. úroveň – reagovanie)* 8. rozprávať o príprave rodinnej oslavy *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 69, text *Jogurtovo-jahodová zmrzlina*   + motivácia   + čítanie textu   + rozhovor o prečítanom texte | 20´ | HUPS môže povedať žiakom, že má kamaráta v krajine škriatkov a ten ho raz pozval na rodinnú oslavu. Perfektne sa všetci spolu zabávali, jedli rôzne dobroty. Najviac mu chutila domáca zmrzlina. Rád by sa ju naučil pripravovať. Sám to však nezvládne. Všimol si, že aj v prváckej čítanke je recept na domácu zmrzlinu. HUPS je zvedavý, či mu bude rozumieť.  Žiakom vysvetlíme, že nebudú čítať príbeh ani žiadnu báseň, ale recept. Čo znamená slovo *recept*, si prečítajú v bubline pri obrázku HUPSA. Žiakom povieme, aby si prezreli text a povedali, prečo je rozdelený na dve časti, čo ktorá časť znamená. Žiaci by mali prísť na to, že v prvej časti sú napísané suroviny a v druhej časti postup prípravy domácej zmrzliny. Ak na to neprídu pred spoločným čítaním textu, odpoveď odložíme na neskôr.  Text žiaci čítajú spoločne plynulým a rovnomerným tempom. Po prečítaní celého textu žiaci vysvetlia HUPSOVI, že v prvej časti sú napísané suroviny, v druhej časti je postup práce. Čísla na začiatku viet sú tam preto, aby sme postup nepoplietli. Tým odpovedia na predchádzajúcu otázku. Žiakov sa spýtame, či rozumejú všetkým slovám v texte. Neznáme slová spoločne vysvetlíme.  Po prečítaní textu sa HUPS môže spýtať žiakov, či by chceli na svojej oslave domácu zmrzlinu, ktorú by pripravili spoločne s rodičmi.  V krátkom riadenom rozhovore sa môžeme so žiakmi rozprávať o tom, či mávajú rodinné oslavy, koho na ne pozývajú, s kým ich pripravujú... Ak oslavy nemávajú, môžu povedať, či by chceli nejakú pripraviť pre svojich rodičov.  Text žiaci opakovane prečítajú.  Aby sme zistili, či žiaci čítali s porozumením, môžeme sa ich spýtať: *Aké suroviny potrebujeme? Aké činnosti vykonávame? Aké kuchynské potreby a spotrebiče potrebujeme?* Odpovede sú priamo uvedené v texte. |
| 3. fixačná časť | * Didaktická hra *Telefón* * Písanie   + písanie pozvania na narodeninovú oslavu * Opakovanie | 20´ | Dôvodom zaradenia didaktickej hry je zmena činnosti na hodine a precvičenie čítania slov. Na lavicu uložíme kartičky so známymi slovami. Žiaci ich najskôr spoločne prečítajú. Potom sa presunú do zadnej časti triedy (mimo lavíc). Rozdelia sa do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postaví učiteľ a každému pošepká do ucha niektoré zo slov na kartičkách, napr. *zmrzlina*. Žiaci na povel začnú šepkať slovospolužiakovi, ktorý stojí za ním (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so správnym slovom, ktoré sa „dozvedel z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Každý žiak pozve HUPSA na svoju oslavu narodenín – samostatne píšu 2-3 vety. Vopred ich upozorníme, že sa môžu spýtať na pravopis slov s *i, y*. Po napísaní viet si žiaci svoj text samostatne skontrolujú. Text môžu doplniť ilustráciou.  Niektorí žiaci môžu svoje pozvanie prečítať HUPSOVI.  Žiaci si môžu precvičovať čítanie pomocou úloh *MMD/Zdokonaľovacie obdobie.* |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Žiakov pochválime za prácu na hodine. Individuálne vyzdvihneme ich aktivitu a progres. |
|  | **2. hodina** |  |  |
| 1. expozičná časť | * Šlabikár, strana 69, text *Jogurtovo-jahodová zmrzlina*   + čítanie textu | 10´ | Žiaci čítajú text receptu opakovane (individuálne, vo dvojiciach, v skupinkách...) tak, aby každý žiak čítal aspoň dvakrát. |
| 2. fixačná časť | * Šlabikár, strana 69, text *Jogurtovo-jahodová zmrzlina*   + reprodukcia textu   + riešenie úloh na porozumenie textu      * Pracovný zošit, strana 51, úloha 3   + dokreslenie obrázkov podľa viet      * Pracovný zošit, strana 51, úloha 4   + precvičovanie samostatného písomného vyjadrovania | 33´ | HUPS môže poprosiť prvákov, aby mu zopakovali, čo bude na jogurtovo-jahodovú zmrzlinu potrebovať. Povie im, že ich bude kontrolovať podľa ilustrácie v čítanke. Po vymenovaní surovín žiaci spoločne prerozprávajú postup prípravy zmrzliny.  Žiaci vypracujú úlohy na porozumenie textu a prácu s textom. Odpovede na úlohy 2 a 3 sú nepriamo uvedené v texte.  **1.** Úlohu budú žiaci riešiť samostatne. Kontrolovať ju môžu navzájom vo dvojiciach.  **2.** Žiaci poradia HUPSOVI, ktoré iné ovocie by mohol použiť pri výrobe zmrzliny.  **3.** Každý žiak môže povedať svoj návrh,pri akej rodinnej príležitosti by chcel pre svoju rodinu pripravovať zmrzlinu.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom sa ich spýtame, či nájdu na strane v čítanke dôkaz toho, že príbeh naozaj patrí do témy *Čítanie o rodine*. Žiaci by mali nájsť v ilustrácii knihu s nápisom *Obľúbené rodinné recepty.* Potom vyznačia v bielej plôške záložky krížikom (inou dohodnutou značkou) tému. Žiaci si potichu prečítajú názvy ďalších tém a povedia, do ktorej témy by mohli príbeh zaradiť. Svoje návrhy zdôvodnia. Predpokladáme, že vyznačia tému *Čítanie o veciach*.  Žiakov môžeme rozdeliť na dve skupiny.  **Prvá skupina** samostatne rieši úlohy 3 a 4 v pracovnom zošite. Najskôr všetkým spoločne vysvetlíme zadanie úloh.  **Druhá skupina** spoločne s učiteľom precvičuje čítanie a tvorenie viet pomocou úloh *MMD/Zdokonaľovacie obdobie.*  Po dohodnutom časovom úseku prácu skupín vymeníme. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich aktivitu pri písaní viet o zvieratku, ktoré majú radi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Kuriatko v obilí (*František Hrubín*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorický | c.1) Prepísať správne tlačený text |
| afektívne | e.2) Vyjadriť pocity vyvolané prečítaným textom  e.3) Rozprávať o potrebe vzájomnej pomoci |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule známy text *(1. úroveň – zapamätanie)* 2. čítať so správnou intonáciou oznamovacie, opytovacie a zvolacie vety *(2. úroveň – porozumenie)* 3. zvládnuť rolové čítanie *(2. úroveň – porozumenie)* 4. reprodukovať text podľa osnovy *(2. úroveň – porozumenie)* 5. priradiť ďalšie témy k prečítanému textu podľa jeho obsahu *(3. úroveň – aplikácia)* 6. prepísať tlačený text písaným písmom *(1. úroveň – zapamätanie)* 7. vymyslieť a napísať iný názov básne *(3. úroveň – aplikácia)* 8. vyjadriť pocity vyvolané prečítaným textom *(2. úroveň – reagovanie)* 9. rozprávať o potrebe vzájomnej pomoci *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 70, text *Kuriatko v obilí*   + motivácia   + čítanie textu   + rozhovor o prečítanom texte | 20´ | HUPS môže povedať žiakom, že videl v knižnici knižku *Dvakrát sedem rozprávok*, ktorú napísal spisovateľ *František Hrubín*. Najviac sa mu tam páčila rozprávka o malom kuriatku. Presne tá, ktorú majú prváci v čítanke.  So žiakmi sa môžeme presunúť do zadnej časti triedy (mimo lavíc). Povieme im, aby si zatvorili oči a predstavili si veľké obilné pole, za ním veľký hospodársky dvor s domácimi zvieratami, veľkú stodolu, za ňou strnisko... a tam niekde veľmi ďaleko malé stratené plačúce kuriatko. Ak žiaci nepoznajú niektoré pojmy, spoločne si ich vysvetlíme. Potom im začneme čítať veršovanú rozprávku *Kuriatko v obilí*, žiaci majú zatvorené oči a predstavujú si počutý príbeh. Rozprávku prečítame celú, snažíme sa výrazne intonovať.  Po prečítaní rozprávky necháme chvíľu žiakov so zatvorenými očami, aby dostatočne prežili šťastný koniec príbehu (aby v nich rozprávka „doznela“). Potom v krátkom riadenom rozhovore vyjadria, čo cítili a čo si predstavovali pri počúvaní rozprávky.  Môžeme sa ich spýtať, či aj oni niekedy potrebovali pomoc (napr. niečo stratili, potrebovali pomoc pri nejakej práci...) a kto im pomohol.  Žiakom kladieme otázky na porozumenie textu. Najskôr sa ich pýtame na informácie, ktoré sú priamo uvedené v texte: *Kto zablúdil? Ako sa cítilo? Koho sa pýtalo na cestu? Kto mu najlepšie poradil?,* ako aj na informácie nepriamo uvedené v texte: *Prečo mu vietor vedel poradiť? Prečo pole nazýva zrno svojimi deťmi?*  Žiaci si sadnú do lavíc a čítajú spoločne plynulým a rovnomerným tempom celý text rozprávky. Spýtame sa, či rozumejú všetkým slovám v texte. Neznáme slová spoločne vysvetlíme. |
| 3. fixačná časť | * Didaktická hra *Drep – skok* * Písanie   + vytvorenie iného názvu veršovanej rozprávky   + prepis textu básne | 20´ | Dôvodom zaradenia didaktickej hry je zmena činnosti na hodine, precvičenie pamäti a identifikovanie slov z textu. Žiaci sa postavia vedľa lavíc. Hovoríme slová, ktoré boli alebo neboli v prečítanom texte. Žiaci spravia drep, ak slovo bolo v texte, a vyskočia, ak slovo v texte nebolo.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  HUPS sa môže spýtať žiakov, aký iný názov by mohla mať veršovaná rozprávka o kuriatku. Žiaci povedia svoje návrhy. Potom napíšu do zošita ten, ktorý sa im najviac páči, a prepíšu písaným písmom do zošita prvé dve slohy veršovanej rozprávky. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za úspechy v práci. Môžu spoločne vymenovať každého, koho sa kuriatko pýtalo na svoju mamičku. |
|  | **2. hodina** |  |  |
| 1. expozičná časť | * Šlabikár, strana 70, text *Kuriatko v obilí*   + čítanie textu   + reprodukcia textu | 15´ | HUPS sa môže spýtať žiakov, či si pamätajú, o čom bola rozprávka z predchádzajúcej hodiny. Cieľom otázky je sústrediť pozornosť pred čítaním textu.  Žiaci čítajú text s dôrazom na správnu intonáciu. Aby žiaci vedeli správne prečítať opytovacie vety, môžu si ich v texte vyznačiť farebnou bodkou pred začiatkom vety .  Po opakovanom čítaní žiaci spoločne reprodukujú dej rozprávky a zároveň spoločne tvoria osnovu, ktorú zapíšeme na tabuľu.  Napríklad: *Kuriatko zablúdilo. Kuriatko a ovsík. Kuriatko a pšenička. Kuriatko a jačmeň. Kuriatko a žito. Kuriatko a vietor. Kuriatko našlo mamičku.* Je dôležité, aby žiaci vymenovali v osnove všetkých, koho sa kuriatko pýtalo – je to príprava na rolové čítanie.Žiaci reprodukujú text voľne, svojimi slovami. Postavy rozprávky v osnove napísanej na tabuli môžeme farebne vyznačiť, aby sa žiaci lepšie orientovali v deji rozprávky. |
| 2. fixačná časť | * Šlabikár, strana 70, text *Kuriatko v obilí*   + rolové čítanie   + riešenie úloh na porozumenie textu      * Písanie   + prepis tlačeného textu | 28´ | Žiakom môžeme priradiť roly, ktoré budú čítať. Pomôže nám osnova napísaná na tabuli. Nesmieme zabudnúť na rolu rozprávača. Žiaci si môžu farebne vyznačiť v čítanke vety, ktoré hovoria jednotlivé postavy rozprávky. Budú mať rovnakú farbu ako na tabuli a uľahčia im rolové čítanie. Text rozprávača nepodčiarkujeme. Žiaci čítajú svoje roly, dbáme na výraznú intonáciu.  Žiaci vypracujú úlohy na porozumenie textu a prácu s textom.  **1.** Žiaci samostatne odpovedia (Napríklad: *Báseň bola o kuriatku, ktoré sa stratilo mamičke a bálo sa. Pri jej hľadaní prosilo o pomoc ovos, pšeničku, jačmeň, žito a vietor. Vietor mu vedel správne poradiť, tak kuriatko našlo svoju mamičku.*).  **2.** Pri riešení tejto úlohy by mali žiaci vedieť, že budú hľadať iba medzi vetami, ktoré majú už podčiarknuté farbou určenou pre kuriatko. Potrebné vety podčiarknu dvakrát.  **3.** Žiaci postupne čítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli veršovanú rozprávku zaradiť. Svoje návrhy zdôvodnia. Predpokladáme, že okrem témy *Čítanie o prírode* vyznačia témy *Čítanie o rodine, Čítanie rozprávok*.  Žiaci môžu prepísať do zošita posledné dve slohy básne (strana 71) a nakresliť ilustráciu. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich snahu o správnu intonáciu pri rolovom čítaní. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Na malinách, Píšťalôčka zelená**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Prepísať a odpísať správne tlačený text |
| afektívny | d.2) Vyjadriť pocity vyvolané prečítaným textom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | Pracovný zošit k HUPSOVMU šlabikáru LIPKA, 2. časť, zošit na písanie, vety napísané na kartičkách po jednotlivých slovách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. tvoriť vety podľa zadania *(3. úroveň – aplikácia)* 3. doplniť do vety správne slovo podľa významu *(2. úroveň – porozumenie)* 4. odpísať tlačený text tlačeným písmom *(1. úroveň – zapamätanie)* 5. prepísať tlačený text písaným písmom *(1. úroveň – zapamätanie)* 6. vyhľadať v texte slová, ktoré podobne znejú (rýmujú sa) *(2. úroveň – porozumenie)* 7. vyjadriť pocity vyvolané prečítaným textom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Precvičovanie techniky čítania   + práca skupín na stanovištiach * Pracovný zošit, strana 52   + čítanie textu   + úloha 1 | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. Môžeme použiť vety z nácvičného obdobia k ľubovoľnému písmenu, ktoré chceme zopakovať a precvičiť.  **Druhá skupina** bude pracovať pri magnetickej tabuli, kde sme napísali dvojice slov, ktoré sa k sebe najviac hodia, a opakovať si čítanie slov. Na tabuľu napíšeme dva stĺpce slov, ktoré sa k sebe hodia (slová sú vyberané tak, aby spolu súviseli, tvorili logickú dvojicu). Žiaci slová najskôr prečítajú. Potom postupne priraďujú čiarou správne dvojice slov. Vytvorené dvojice slov spoločne prečítajú. Môžeme použiť dvojice: *spŕchnuť – dážď, hĺbka – studňa, vŕba – prútie, stĺpik – ohrada, kŕmidlo – vtáčik, tŕnie – krík, jabĺčko – ovocie, žĺtok – vajíčko, atrament – machuľa, zuby – chrup, chodník – chodec, teplo – kachle, kuchár – jedlo,*  *chlebík – múka, chrípka – choroba...*  **Tretia skupina** pracuje v laviciach spolu s učiteľom. Žiaci čítajú báseň *Na malinách* a vypracujú úlohu 1. Riešenie: *visí, odnesiem, nech, podaj, červenom.*    Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 3. fixačná časť | * Pracovný zošit, strana 52, úloha 2   + odpis tlačeného textu tlačeným písmom      * Didaktická hra *Reťaz zo slov* * Pracovný zošit, strana 52, úloha 3   + prepis tlačeného textu písaným písmom | 25´ | Po vyhodnotení práce na stanovištiach žiaci spoločne prečítajú báseň *Na malinách*. Potom samostatne vypracujú úlohu 2. Prácu priebežne kontrolujeme.  Dôvodom zaradenia didaktickej hry je zmena činnosti na hodine a precvičovanie tvorenia slov s danou hláskou. Žiaci sa môžu postaviť vedľa lavíc. Vysvetlíme im, že budú postupne tvoriť slová tak, aby sa ich slovo začínalo na poslednú hlásku slova, ktoré povedal spolužiak pred nimi. Rovnaké hlásky na začiatku a na konci slova predstavujú spojenie slov do reťaze. Prvé slovo môže povedať učiteľ. Napríklad: *zošit – tenis – slovo – oblok – kvet – tunel – lavica – akvárium – motýľ – ľalia – autobus...*  Žiaci pracujú samostatne. Priebežne kontrolujeme kvalitu a správnosť prepisu. Chválime žiakov za samostatnosť. Upozorníme ich na prečítanie svojho napísaného textu.  Pri sebahodnotení postupujeme podľa pokynov v metodických komentároch. Môžeme sa zamerať na úhľadnosť prepísaného textu. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Žiaci môžu povedať, ako sa im na hodine pracovalo, ako sa cítili. Individuálne pochválime žiakov za úspechy v práci. |
|  | **2. hodina** |  |  |
| 1. expozičná časť | * Pracovný zošit, strana 53   + motivácia   + čítanie textu      * Pracovný zošit, strana 53, úlohy 1, 2      * Didaktická hra *Bystré ušká* | 20´ | HUPS môže povedať žiakom, že našiel v knižnici knihu o hudobných nástrojoch. Dozvedel sa z nej veľa zaujímavých informácií. Zaujal ho text o tom, ako špeciálne stroje vyrábajú píšťalky z plastu alebo z dreva. Kedysi si ich vraj deti vyrábali samy z vŕbových konárikov. Všimol si, že v pracovnom zošite je obrázok drevenej píšťalky, preto je zvedavý, čo sa píše v básni vedľa obrázka.  Žiakom najskôr prečítame báseň so správnou intonáciou. Spýtame sa, či podľa nich báseň vyjadruje smútok alebo radosť. V krátkom riadenom rozhovore môžu povedať svoje skúsenosti s hrou na nejakom hudobnom nástroji a o svojom vzťahu k hudbe (detskej, ľudovej, tanečnej, populárnej...). Potom žiaci čítajú spoločne plynulým a rovnomerným tempom. Prečítajú tiež názov a autora básne: *Píšťalôčka zelená, napísal Jozef Pavlovič.* Báseň žiaci čítajú opakovane (individuálne, dvojice, skupinky...). Upozorňujeme ich na správny prednes básne.  Žiakom vysvetlíme zadanie, najmä vetu: *Rovnaké slová neopakuj.* Obe úlohy vypracujú samostatne.  Dôvodom zaradenia didaktickej hry je zmena činnosti na hodine a precvičenie fonematického uvedomovania slov, ktoré podobne znejú (rýmujú sa). Žiaci si položia ruky na lavicu a počúvajú dvojice slov, ktoré hovorí učiteľ. Ak povieme slová, ktoré podobne znejú, zdvihnú ruku (lakeť zostáva položený na lavici). Ak povieme slová, ktoré podobne neznejú, ruku majú položenú na lavici. Na záver hry ich pochválime za to, že majú bystré ušká a správne pracovali. Môžeme použiť dvojice slov, ktoré podobne znejú: *silácke – prvácke, ruku – krku, pristane – písanie, hravý – baví, svet – niet, vraví – staví, dom – strom, hrajú – majú, polia – bolia, pesnička – mamička, pole – holé, strniská – zapíska, políčko – zrniečko, vetríčku – kríčku, dreva – spieva, nitke – sanitke...* |
| 2. fixačná časť | * Pracovný zošit, strana 53, úlohy 3, 4      * Písanie   + prepis tlačeného textu písaným písmom * Precvičovanie čítania   + práca s MMD | 23´ | Žiaci spoločne prečítajú celú báseň, potom čítajú iba posledné slová (slovné spojenia) v riadkoch. Dvojice slov, ktoré podobne znejú (rýmujú sa), podčiarknu rovnakou farbou. Samostatne dopíšu dvojicu *z dreva – spieva*.  HUPS sa môže spýtať žiakov, či mu vedia pomôcť vyznačiť správny význam slov *vykrútená z dreva*. On si myslí, že prvé vysvetlenie je správne. Žiaci prečítajú všetky riadky, rozhodnú sa a zdôvodnia svoje rozhodnutie. Potom vyfarbia rámik so správnym vysvetlením (*je vyrobená z dreva*).  Pri sebahodnotení postupujeme podľa odporúčaní v metodických komentároch. Môžeme sa zamerať aj na správne podčiarknutie slov s dĺžňom v prvej úlohe.  Žiakov môžeme rozdeliť na dve skupiny.  **Prvá skupina** samostatne prepisuje jednu slohu básne do zošita.  **Druhá skupina** môže s učiteľom precvičovať čítanie pomocou úloh na multimediálnom disku *MMD/Zdokonaľovacie obdobie.*  Po uplynutí dohodnutého časového úseku prácu skupín vymeníme. |
| 3. záverečná časť | * Vyhodnotenie práce na hodine | 2´ | Žiaci môžu povedať, čo nové sa na hodine dozvedeli. Pochválime ich za prácu na hodine. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Šteniatko a kuriatka,**  **Čo rozprávala Vecankova mama (*Veronika Šikulová*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať podľa diktátu |
| afektívne | e.2) Vyjadriť pocity vyvolané prečítaným textom  e.3) Rozprávať o vzťahu rodičia a deti |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. rozprávať príbeh podľa série obrázkov *(3. úroveň – aplikácia)* 2. čítať plynule neznámy text *(1. úroveň – zapamätanie)* 3. reprodukovať text *(2. úroveň – porozumenie)* 4. porovnať obsah dvoch podobných príbehov *(3. úroveň – aplikácia)* 5. priradiť ďalšie témy k prečítanému textu podľa jeho obsahu *(3. úroveň – aplikácia)* 6. písať vety podľa diktátu *(3. úroveň – aplikácia)* 7. vyjadriť pocity vyvolané prečítaným textom *(2. úroveň – reagovanie)* 8. rozprávať o vzťahu rodičia a deti *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 72, komiks *Šteniatko a kuriatka*   + motivácia   + rozprávanie podľa série obrázkov      * + rozhovor o príbehu | 15´ | HUPS môže povedať žiakom, že má rád kreslené príbehy. Vždy pri nich môže vymýšľať rôzne situácie, ktoré sa mohli stať. Kreslený príbeh majú prváci v čítanke. HUPS sa teší, čo všetko o ňom prváci vymyslia.  So žiakmi sa môžeme presunúť do zadnej časti triedy (mimo lavíc). Spoločne prečítajú nadpis komiksu. Môžeme žiakom povedať, že kreslený príbeh sa volá komiks, ale nebudeme vyžadovať od nich, aby si to pamätali.  Žiaci najskôr samostatne pozorujú obrázky a premýšľajú nad príbehom, ktorý je na nich znázornený. Potom spoločne rozprávajú dej príbehu. Napríklad: *Dievčatko nesie v miske vajíčka a teší sa, že ich dá sliepočke do košíka, kde z nich vysedí kuriatka. Malý psík ju pozoruje. Psík si sám sadá do košíka na vajíčka namiesto sliepky. Kuriatka sa vyliahli, myslia si, že psík je ich mama, preto všade chodia za ním.*  Spýtame sa žiakov, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka.  Žiakov sa môžeme spýtať na informácie, ktoré sú priamo uvedené v texte (na obrázkoch): *Koľko vajíčok dalo dievčatko do košíka? Kto mal zohrievať vajíčka?*, resp. na informácie nepriamo uvedené v texte (na obrázkoch): *Prečo kuriatka chodili za psíkom? Prečo mláďatká žijú u svojich rodičov? Čo ste sa naučili od svojich rodičov?* |
| 3. fixačná časť | * Šlabikár, strana 72, úlohy 1 a 2   + rozprávanie príbehu podľa série obrázkov   + dokreslenie ilustrácie * Písanie   + prepis tlačeného textu | 25´ | Žiaci si môžu sadnúť do lavíc a jednotlivo rozprávajú príbeh podľa obrázkov v čítanke. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Zadanie úlohy žiaci prečítajú nahlas a samostatne dokreslia 3 kuriatka do posledného obrázka.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci môžu prepísať prvé tri riadky z príbehu *HUPS a mláďa,* ktorý je v šlabikári na strane 38, prípadne iný text podľa konkrétnych potrieb triedy. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za rozprávanie príbehu. Môžu mu vymyslieť iný názov, ako je v čítanke. |
|  | **2. hodina** |  |  |
| 1. expozičná časť | * Šlabikár, strana 72, text *Čo rozprávala Vecankova mama*   + čítanie textu      * + reprodukcia textu   + rozhovor o prečítanom texte | 20´ | HUPS sa môže spýtať žiakov, či si pamätajú, o čom bol príbeh z predchádzajúcej hodiny. Povie im, že ich podobný príbeh čaká v čítanke. Nie však nakreslený, ale napísaný.  Žiaci spoločne čítajú text plynulým rovnomerným tempom. Upozorníme ich na prvú vetu, ktorá je dlhá. Pri opakovanom čítaní čítajú jednotlivo, dvojice alebo skupiny žiakov.  Žiaci povedia krátku reprodukciu textu. Je dôležité, aby povedali vetu o kačičkách, ktoré si mysleli, že dedo je ich mama kačka a celý deň za ním chodili. Žiaci môžu povedať svoje pocity, ktoré v nich príbeh vyvolal.  Žiakov sa môžeme spýtať na informácie, ktoré sú priamo uvedené v texte: *Kto spal v sene? Kto vyšiel ráno zo stodoly?,* resp. na informácie nepriamo uvedené v texte: *Prečo kačičky chodili za dedom?* |
| 2. fixačná časť | * Šlabikár, strana 72, text *Čo rozprávala Vecankova mama*   + riešenie úloh na porozumenie textu      * + písanie podľa diktátu | 23´ | Žiaci postupne prečítajú zadania a vypracujú úlohy na porozumenie textu a prácu s textom.  **1.** Žiaci samostatne povedia rozdiely oboch príbehov (*Prvý príbeh je nakreslený, druhý je napísaný. Prvý príbeh je o kuriatkach a šteniatkach, druhý príbeh o dedovi a kačičkách.*).  **2.** Žiaci samostatne porovnajú oba príbehy a hľadajú to, čo je v oboch rovnaké (*Zvieratká v príbehoch si pomýlili svoju mamu s niekým iným.*).  **3.** Žiaci najskôr spoločne uvažujú, ako rozdelia príbeh na štyri časti (obrázky). Napríklad: *Dedko spí na kope sena. Kačičky spia v kope sena. Dedko stojí pri sene a kačičky sú vedľa neho. Dedko ide k domu a kačičky kráčajú za ním.* Žiakom povieme, že obrázky majú kresliť jednoducho, dôležité je znázornenie deja, nemusia kresliť detaily.  Pred riešením úlohy 3 môžeme žiakov rozdeliť na dve skupiny.  **Prvá skupina** samostatne kreslí príbeh o kačičkách do čítanky.  **Druhá skupina** píše s učiteľom diktát. Žiakom diktujeme slová a vety tak, ako sme zvyknutí podľa podmienok konkrétnej triedy.  Po dohodnutom časovom úseku prácu skupín vymeníme.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli oba texty zaradiť. Svoje návrhy zdôvodnia. Predpokladáme, že okrem *Čítanie o prírode* vyznačia témy *Čítanie o rodine, Čítanie rozprávok*. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich pohotovosť pri porovnávaní obsahu oboch príbehov. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Zajko v škole (*Alojz Čobej*)**  Písanie – **prepis tlačeného textu**  **odpis písaného textu** | |
| **Prierezové témy** | Environmentálna výchova  Regionálna výchova a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať podľa diktátu |
| afektívne | e.2) Vyjadriť pocity vyvolané prečítaným textom  e.3) Rozprávať o svojom vzťahu k vzdelávaniu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, slová na kartičkách, obrázky, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať priamu reč so správnou intonáciou *(2. úroveň – porozumenie)* 3. vyhľadať v texte opytovacie vety *(2. úroveň – porozumenie)* 4. zvládnuť rolové čítanie *(2. úroveň – porozumenie)* 5. reprodukovať text *(2. úroveň – porozumenie)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať text napísaný tlačeným písmom *(1. úroveň – zapamätanie)* 8. písať autodiktát (písanie názvov k známym obrázkom) *(2. úroveň – porozumenie)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o svojom vzťahu k vzdelávaniu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 73, text *Zajko v škole*   + motivácia   + čítanie textu   + rozhovor o príbehu | 15´ | HUPS môže povedať žiakom, že v jeho krajine chodia škriatkovia do školy, aby sa naučili všetko, čo budú pre svoj život potrebovať. Vie, že aj deti chodia do školy, aby boli vzdelané a vedeli všetko, čo budú potrebovať pre svoje budúce povolanie. Rád by však vedel, či aj zvieratá chodia do školy. Videl v čítanke príbeh o zajkovi v škole, ale nevie, či je to len rozprávka alebo skutočnosť. Potrebuje znova pomoc prvákov, aby mu to vysvetlili.  Žiaci môžu povedať HUPSOVI, že mu prečítajú príbeh o zajkovi, nech potom sám povie, či taká škola môže byť vo svete ľudí alebo nie.  Žiaci spoločne prečítajú text rovnomerným a plynulým tempom.  Spýtame sa žiakov, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka.  Žiakov sa môžeme spýtať na informácie, ktoré sú priamo uvedené v texte: *Prečo sova skúšala zajka? Čo sa ho pýtala?,* resp. informácie nepriamo uvedené v texte: *Mal zajačik zmysel pre humor? Čo ho sova v škole naučí?*  Žiaci prečítajú text v bubline pri obrázku HUPSA. |
| 3. fixačná časť | * Didaktická hra *Nájdi dvojicu* * Šlabikár, strana 73, text *Zajko v škole*   + precvičovanie čítania   + vyhľadanie opytovacích viet * Písanie   + prepis tlačeného textu | 25´ | Dôvodom zaradenia didaktickej hry je zmena činnosti na hodine, tvorenie dvojíc slov, ktoré sa k sebe najviac hodia, a opakovanie čítania slov. Žiakom rozdáme kartičky so slovami (slová sú vyberané tak, aby spolu súviseli, tvorili logickú dvojicu podstatné meno a sloveso). Slovesá môžu byť napísané inou farbou. Žiakom vysvetlíme, že budú hľadať dvojice slov tak, aby dvojicu tvorilo slovo predstavujúce nejakú vec alebo zviera a slovo, ktoré vyjadruje činnosť. Slová najskôr prečítajú. Potom vyvoláme prvého žiaka, ktorý povie: *Hľadám slovo do dvojice k môjmu slovu...* (napr. *zajko*). Žiak, ktorý má na kartičke napísané slovo, ktoré sa k nemu najviac hodí (napr. *skákať*), sa postaví a pred tabuľou vytvoria spolu dvojicu. Všetci žiaci dvojicu slov spoločne prečítajú. Môžeme použiť dvojice slov: *zajko – skákať, pero – písať, štetec – maľovať, vrabec – čvirikať, ryba – plávať, auto – jazdiť, lietadlo – lietať, tanec – tancovať, posteľ – spať, chodník – kráčať, jedlo – jesť, kniha – čítať, vzdelanie – učiť sa...*  Žiaci opakovane čítajú text. Môžu čítať jednotlivo, vo dvojiciach alebo v skupinkách. Precvičujeme najmä techniku čítania. Žltou farbičkou môžu podčiarknuť opytovacie vety (sú štyri), aby si ľahšie nacvičili ich správne čítanie.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci môžu prepísať prvé tri riadky z príbehu *Zajko v škole,* prípadne iný text podľa konkrétnych potrieb triedy. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za prácu na hodine. |
|  | **2. hodina** |  |  |
| 1. expozičná časť | * Šlabikár, strana 73, text *Zajko v škole*   + reprodukcia textu   + rolové čítanie | 20´ | HUPS sa môže spýtať žiakov, či si pamätajú, o čom bol príbeh z predchádzajúcej hodiny. Povie im, že on je dnes unavený, v noci málo spal, preto si už nepamätá, o čom prváci čítali.  Žiaci HUPSOVI povedia krátky obsah textu o zajkovi.  Žiakom povieme, že budeme čítať roly ako herci. Spýtame sa ich, koľko postáv – hercov budú potrebovať na čítanie príbehu o zajkovi. Pripomenieme im, že nesmú zabudnúť na rozprávača. Potom určíme trojice žiakov, ktorí budú text čítať. Roly – postavy zajka a sovy si môžu farebne vyznačiť. |
| 2. fixačná časť | * Didaktická hra *Kráčajúce slabiky* * Šlabikár, strana 73, text *Zajko v škole*   + riešenie úloh na porozumenie textu      * + písanie autodiktátu | 23´ | Dôvodom zaradenia didaktickej hry je zmena činnosti na hodine a precvičenie delenia slov na slabiky. Žiaci sa postavia vedľa lavice tak, aby mali priestor na kráčanie. Hovoríme rôzne slová (najviac slov z textu). Žiaci každé slovo zopakujú po slabikách a spravia toľko krokov, koľko je v slove slabík. Môžeme meniť zadanie tak, že povieme vopred smer, ktorým majú kroky robiť (vpred, vzad, vpravo, vľavo, na mieste...).  Žiaci postupne prečítajú zadania a spoločne vypracujú úlohy na porozumenie textu a prácu s textom.  **1.** Žiaci v odpovedi využijú svoje poznatky o živote zvierat v lese. Môžu navrhnúť aj vyučovacie predmety, ktoré by sa vo zvieracej škole mohli učiť.  **2.** Úloha využíva veľmi zaujímavý spôsob práce s textom, keď sa v texte vymení niektorá z postáv. Aj pri tejto úlohe musia žiaci využiť svoje poznatky o živote zvierat, tentoraz vrabcov, a sformulovať otázky, ktoré by bolo vhodné sa ho opýtať. Úlohu môžeme rozšíriť o formulovanie otázok pre ďalšie zvieratá.  **3.** Žiaci odpovedajú individuálne.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli oba texty zaradiť. Svoje návrhy zdôvodnia. Predpokladáme, že okrem *Čítanie o prírode* vyznačia témy *Čítanie o škole, Čítanie o rodine, Čítanie rozprávok*, prípadne aj *Čítanie o veciach*.  Na tabuľu pripevníme obrázky rôznych zvierat, prípadne školských pomôcok. Žiaci samostatne píšu ich názvy do zošita – autodiktát.  Prácu priebežne kontrolujeme. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich pohotovosť pri porovnávaní obsahu oboch príbehov. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o rodine:** **Pani učiteľka Katka**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Písať správne tlačený text |
| afektívny | d.2) Vyjadriť pocity vyvolané prečítaným textom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | Pracovný zošit k HUPSOVMU šlabikáru LIPKA, 2. časť, zošit na písanie, slová napísané na kartičkách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. rozprávať príbeh podľa obrázkovej osnovy *(3. úroveň – aplikácia)* 3. aplikovaťpravidlá pravopisných javov vo svojom písanom prejave (písanie veľkých písmen na začiatku vlastných mien) *(2. úroveň – porozumenie)* 4. vyjadriť pocity vyvolané prečítaným textom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Pracovný zošit, strana 54   + čítanie úvodného textu      * Didaktická hra *Bystré ušká* | 15´ | HUPS môže povedať žiakom, že v krajine škriatkov nemajú také školy, do akej chodia prváci. Pani učiteľky tam síce majú, ale tie tiež nie sú rovnaké s prváckou pani učiteľkou. Preto je rád, že spozná pani učiteľku Katku, o ktorej sa píše v pracovnom zošite.  Žiaci prečítajú text (môžu čítať jednotlivo po odsekoch textu). Vysvetlíme im, že text je písaný po stĺpcoch, ktoré predstavujú stranu knihy nakreslenej na ilustrácii.  Potom sa žiaci môžu premiestniť do zadnej časti triedy (mimo lavíc). Podľa otázok povedia obsah textu. Môžu odpovedať na otázky, napr.: *V ktorej triede učí pani učiteľka Katka? Čo robí ráno, keď vstane? Čo robí pani učiteľka Katka vo svojej triede? Čo robí pani učiteľka Katka po skončení vyučovania?...*  HUPS sa spýta žiakov, či sa z textu dozvedeli o tom, čo robí pani učiteľka Katka doma, nielen v škole.  Dôvodom zaradenia didaktickej hry je zmena činnosti na hodine a určenie slov, ktoré boli alebo neboli v texte príbehu. Žiaci si položia ruky na kolená a počúvajú slová, ktoré hovorí učiteľ. Ak povieme slovo, ktoré bolo použité v texte, zdvihnú ruku. Ak povieme slovo, ktoré v texte nebolo, ruku majú položenú. Na záver hry pochválime žiakov za to, že majú bystré ušká a správne pracovali. |
| 3. fixačná časť | * Pracovný zošit, strana 54, úloha 1 * Písanie   + aplikovaniepravidiel písania veľkých písmen na začiatku vlastných mien vo vlastnom písomnom prejave | 25´ | Žiaci úlohu riešia samostatne. Upozorníme ich na použitie pravítka pri podčiarkovaní viet. Priebežne kontrolujeme samostatnú prácu. Žiaci by mali samostatne prísť na to, že v texte sú opísané činnosti, ktoré robí Katka doma ráno a večer. Mali by podčiarknuť červenou farbou vety na začiatku a na konci rozprávania. Podčiarknuté vety spoločne prečítajú.  Žiaci samostatne napíšu do zošita meno svojej učiteľky/svojho učiteľa, mená niektorých spolužiakov, údaje o škole... Napríklad: *Volám sa... Chodím do prvej triedy. Moja pani učiteľka sa volá...* |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za samostatnú prácu. |
|  | **2. hodina** |  |  |
| 1. expozičná časť | * Pracovný zošit, strana 55   + rozprávanie príbehu podľa obrázkovej osnovy      * Pracovný zošit, strana 54, úloha 2 * Pracovný zošit, strana 54, úloha 3 | 20´ | HUPS môže povedať žiakom, že rozprávanie o pani učiteľke Katke je v pracovnom zošite nielen napísané, ale aj nakreslené v sérii obrázkov. Je zvedavý, či budú prváci vedieť podľa obrázkov povedať, čo pani učiteľka Katka zvyčajne robí počas dňa.  Žiaci rozprávajú príbeh podľa obrázkovej osnovy. Potom sa ich HUPS môže spýtať, či vedia, na ktorých obrázkoch je nakreslené to, čo robí pani učiteľka Katka v škole (riešenie: *obrázky 3, 4, 5*). To by im malo pomôcť pri riešení úlohy 2.  Žiaci z predchádzajúcej práce vedia, ktorá časť textu opisuje činnosť Katky v škole, preto môžu pracovať samostatne. Upozorníme ich, že nie všetky vety v texte budú podčiarknuté červenou alebo zelenou farbou. Spýtame sa, či vedia prečo. (Nepodčiarknuté vety sú: *Potom idú do školy. Spoločne idú domov.*)  Úlohu žiaci môžu riešiť spoločne. Každý žiak prečíta jedno slovo a povie, či opisuje alebo neopisuje činnosť pani učiteľky Katky. Môže povedať, kedy a kde túto činnosť podľa textu vykonáva. |
| 2. fixačná časť | * Pracovný zošit, strana 55, úlohy 5, 6      * Písanie * aplikovaniepravidiel písania veľkých písmen na začiatku vlastných mien vo svojom písomnom prejave | 23´ | Žiakov môžeme rozdeliť na dve skupiny.  **Prvá skupina** pracuje s učiteľom – rozprávame sa so žiakmi o tom, čo robíme podobne ako pani učiteľka Katka.  **Druhá skupina** samostatne kreslí obrázkovú osnovu činností svojich rodičov v úlohe **6**.  Po uplynutí dohodnutého časového úseku prácu skupín vymeníme.  HUPS môže poprosiť žiakov, aby mu porozprávali o tom, čo nakreslili do pracovného zošita.    Pri sebahodnotení postupujeme podľa odporúčaní v metodických komentároch. Môžeme sa zamerať aj na správne rozprávanie podľa obrázkov.  Žiaci samostatne napíšu do zošita mená svojich rodičov a 2-3 vety o tom, ako sa večer doma spolu hrajú... |
| 3. záverečná časť | * Vyhodnotenie práce na hodine | 2´ | Na záver hodiny žiaci zopakujú, ktoré činnosti zvyčajne robí pani učiteľka Katka. Pochválime ich za prácu na hodine. |